曾美欣

曾美欣係香港女歌手，2021年參與ViuTV搞嘅真人騷選秀《全民造星IV》，60強止步，之後獲邀加入由《造星IV》參賽者自組組合Lolly Talk，做咗其中一位成員。

簡歷

入行之前
曾美欣入行之前，持續參與經營個人咖啡網店同個人YouTube頻道。

參與《全民造星IV》
2021年，曾美欣參予香港電視頻道ViuTV大型選秀節目《全民造星IV》，參賽編號係44號。佢96強自選項目係跳唱《小碎步》，成功入60強後，被編入A2組，同而家Lolly Talk成員阿蛋、Tania、Elka、阿Yo同Lolly Talk非活躍成員Day同一組，表演As One歌曲《Candy Ball》同進行Dance Battle，最後輸咗，同組除咗Day、蛋外，其他人全被淘汰，60強止步。

自組Lolly Talk
雖然無機會入《全民造星IV》官方女團，但佢同一眾A2組成員喺2021年12月23號自組成立Lolly Talk，成員包括Mei Mei、Tania、Elka、阿Yo、阿蛋、阿Day，同時加入3位96強成員Sinnie、Yanny同阿妹，拍攝跳唱聖誕特別版MV Cover《Candy Ball》，之後成員Day喺2022年1月12號正式加入女團COLLAR，淡出Lolly Talk。

2022年1月27號到31號，曾美欣同其他Lolly Talk成員喺尖沙咀搞年宵活動。同年4月15號，曾美欣所屬嘅Lolly Talk正式推出第一首團歌《8SEC》；同年7月11號，Lolly Talk推出第二首團歌兼派台作品《三分甜》；同年7月31號，Lolly Talk參予喺麥花臣場館搞嘅「花漾女生音樂祭」，係Lolly Talk頭一次參與嘅公開現場音樂表演。

濕碎事
曾美欣係Lolly Talk入面年紀最大嘅成員，亦係唯一考過舊學制公開試嘅成員。
曾美欣身高156厘米，係Lolly Talk入面最矮嘅成員。
曾美欣阿媽係印尼華僑，亦自認有四分之一印尼血統。
曾美欣擅長煮嘢食，對印尼撈麵有深入研究。

音樂作品 
· Lolly Talk 《8sec》

· Lolly Talk 《三分甜》

· Lolly Talk《五種愛的密語》

· Lolly Talk《七姊妹星團》

· Lolly Talk《一把火》

· Lolly Talk《四方帽之約》演出
電視節目
2021年：《全民造星IV》參賽者

MV演出 
· Lolly Talk 《8sec》

· Lolly Talk 《三分甜》

· Lolly Talk《五種愛的密語》

· Lolly Talk《七姊妹星團》

· Lolly Talk《一把火》

· Lolly Talk《四方帽之約》
2021年：全民造星IV《前傳》MV 2021夏の三部曲：女團の駅

出席活動

全民造星IV | Mei Mei

香港女歌手
美欣
全民造星IV參賽者
Lolly Talk